**NOTA INFORMATIVĂ**

**la proiectul de modificare și completare a**

**Hotărîrii Guvernului nr. 923 din 04 septembrie 2001**

**cu privire la plasarea în cîmpul muncii a absolvenților**

**instituțiilor de învățămînt superior și mediu de specialitate**

**de stat**

Proiectul de modificare și completare a Hotărîrii Guvernului nr. 923 din 04 septembrie 2001 este elaborat de către Ministerul Educației în scopul executării *art.157 lit. c) din Codul Educaţiei Republicii Moldova, aprobat prin Legea nr. 152 din 17 iulie 2014 (Monitorul Oficial, 2014, nr. 319-324, art. 634).*

Structura sistemului de învățămînt din Republica Moldova a fost modificată ca urmare a adoptării Codului Educației și, în consecință, se impune modificarea Hotărîrii Guvernului nr. 923 din 04 septembrie 2001.

Astfel, instituțiile de învățămînt superior și profesional tehnic postsecundar și postsecundar nonterțiar de stat vor încheia cu studenții ciclului I și II, precum și cu elevii din grupele cu finanțare de la buget contracte privind instruirea și plasarea absolvenților în cîmpul muncii după absolvire în funcție de necesitățile statului. Contracte privind instruirea absolvenților instituțiilor de învățămînt superior și profesional tehnic postsecundar și postsecundar nonterțiar și plasarea lor în cîmpul muncii după absolvire în funcție de necesitățile statului vor fi încheiate și cu studenții/elevii care vor ocupa, prin concurs în următorii ani de studii, un loc cu finanțare bugetară.

Oportunitatea adoptării proiectului de act normativ este argumentată şi prin prisma următoarelor consideraţii:

*Aspectul normativ:* adoptarea proiectului de modificare și completare a Hotărîrii Guvernului nr. 923 din 04 septembrie 2001 va permite ministerelor de resort (pentru instituțiile aflate în subordine) să monitorizeze angajarea absolvenților pe piața muncii și să elaboreze regulamente cu privire la plasarea în cîmpul muncii a absolvenților instituțiilor de învățămînt superior (ciclul I și II) și profesional tehnic postsecundar și postsecundar nonterțiar de stat;

*Aspectul organizatoric:* adoptarea proiectului nu implică crearea de noi structuri specializate pentru realizarea prevederilor acestuia;

*Aspectul financiar şi economic:* implementarea proiectului nu va necesita cheltuieli financiare suplimentare.

În acest context, considerăm oportun aprobarea proiectului de modificare și completare a Hotărîrii Guvernului nr. 923 din 04 septembrie 2001 cu privire la plasarea în cîmpul muncii a absolvenților instituțiilor de învățămînt superior și mediu de specialitate de stat.

**Ministrul Educaţiei Corina FUSU**